רונית שני

רונית שני (נולדה ב-24 בנובמבר 1950 בחיפה) היא צלמת ישראלית ומורה לצילום.

ביוגרפיה 
שני נולדה ב-1950 בחיפה, שם גדלה והתחנכה עד לגיוסה לצה"ל. בין השנים 1970–1973 למדה צילום בלונדון, ואת לימודי התואר השני (MFA) עשתה במכון פראט (Pratt Institute) שבניו יורק. היא בעלת תעודת הוראה ממכללת לוינסקי לחינוך, ובנוסף למדה שנה ראשונה של תרפיה באמנות, בסמינר הקיבוצים, וקורס הנחיית קבוצות, בחוג לחינוך באוניברסיטת תל אביב.

עבדה כצלמת עיתונות בלונדון ובישראל (מוסף "הארץ", "7 ימים", "מוניטין", "את"), כמבקרת צילום ("מוניטין", מוסף תרבות ספרות ואמנות ב"ידיעות אחרונות"), כצלמת תיאטרון בתיאטרון "בית לסין", וכתבה מאמרים וכתבות אודות צלמים וסקרה ספרי-צילום חדשים במסגרת העיתונים "ידיעות אחרונות" ו"סטודיו".

החל מ-1977 מלמדת צילום במכללה האקדמית בית-ברל, וכן לימדה קורסים בצילום בחוג לתקשורת של אוניברסיטת תל אביב, ב"קמרה אובסקורה", בבי"ס "מימד", ב"כותרת", רמת אביב, ובמחלקת הצילום של "בצלאל". בנוסף, ערכה מפגשי-אמנות ברחבי הארץ, במסגרת "אמנות לעם", ולימדה תולדות הצילום במדרשה לצילום גאוגרפי. אצרה את התערוכה "בארבע עיניים", (1987) גלריה "מימד" הגדולה, תל אביב, ואת התערוכה "חצר פנימית", (2012) בגלריה בינט, תל אביב.

יצירותיה נמצאות באוספים של מוזיאון ישראל, מוזיאון תל אביב, ומשכן לאמנות עין חרוד.

שני נשואה ואם לבן.

תערוכות יחיד 
 1983 - "אנשים", הגלריה לאמנות הצילום, תל אביב.
 1986 - "ביקור קצר (בניו יורק)", גלריה מימד הגדולה, תל אביב.
 1996 - "סנדוויצ'ים וממתקים", לימבוס, תל אביב.
 2003 - "מתחם בזל", משרד בתל אביב, אוצרת רחל סוקמן.
 2008 - "ארץ, עיר, אמא", האקדמיה לעיצוב ויצו חיפה, אוצרת חנה שביב.
 2009 - "שדרות מוריה 23", משכן לאמנות, עין חרוד. עם קטלוג. אוצר: יניב שפירא.

תערוכות קבוצתיות

פרסים 
 פרס עידוד היצירה, משרד התרבות והספורט. (2008)
 פרס אנריקה קבלין למפעל חיים, מוזיאון ישראל, ירושלים. (2014)
 פרס שרת התרבות בתחום האמנות הפלסטית. (2014)

קישורים חיצוניים 

 "דרך מורה - רונית שני" באתר בית הספר לצילום מוסררה
 
 יוחאי רוזן, "דיוקן עצמי (6): רונית שני" בבלוג ציורי - אור, 10 ביוני 2012
 יניב שפירא, "רונית שני - שדרות מוריה 23", באתר המשכן לאמנות עין חרוד
 רותי דירקטור, "צילום שלא נופל במלכודת הרגש" באתר nrg, 14 באפריל 2009

זוכי פרס אנריקה קבלין
סגל המדרשה לאמנות
מורות לאמנות בישראל
מורים לאמנות בישראל
צלמות ישראליות
צלמים ישראלים
זוכי פרס עידוד היצירה לאמנות פלסטית
ישראליות שנולדו ב-1950
ישראלים שנולדו ב-1950